Imtella' Settembru 1, 2021 - Aġġornata 1 Ta' Settembru, 2021 10:43am Xjenzati fil-Brażil qed jaraw x'possibilità hemm li velenu ta' serp partikolari jintuża fil-kura tal-Covid-19. Waqt testijiet fuq ix-xadini x-xjenzati sabu li l-velenu tal-Jararacussu Pit Viper naqqas l-abilità tal-virus li jimmultipplika b'75%. Dan it-tip ta' serp huwa wieħed mill-ikbar li hemm fil-pajjiż u jilħaq tul ta' 2 metri. Huwa jinstab ukoll fil-Bolivja, il-Paragwaj u l-Arġentina. Rafael Guido, professur fl-Università ta' Sao Paulo, sostna li huma se jkunu jistgħu jistudjaw fuq il-velenu mingħajr il-ħtieġa li jżommu s-sriep jew jaqbdu aktar. Giuseppe Puorto, esperti fir-rettili u l-amfibji fl-Istitut ta' Butantan fl-istess belt, irrimarka li mhux il-velenu nnifsu se joqtol lill-virus. Ix-xjenzati se jkomplu jistudjaw fuq ix-xadini u ma tawx data meta t-testijiet jibdew fuq in-nies.